← Lucia Pietrelli\nMostra els canvis nous des de 20 gen 2019, 22:21\n2011; 18:11 +84 Arnandis (discussió | contribucions) (→Música i ràdio: Beyond Magnetic)\n2016; 17:48 +82 Arnandis (discussió | contribucions) (→Defuncions: Akhtar Mansur)\nm Joanot Martorell; 15:16 -12 Pere prlpz (discussió | contribucions) (Revertides les edicions de 2.136.35.6. Si penseu que és un error, deixeu un missatge a la meva discussió.) Etiqueta: Reversió\nJoanot Martorell; 13:51 +12 2.136.35.6 (discussió) (→Enllaços externs) Etiqueta: editor visual\nm Joanot Martorell; 12:06 -34 Townie (discussió | contribucions) (Revertides les edicions de 176.83.81.64. Si penseu que és un error, deixeu un missatge a la meva discussió.) Etiqueta: Reversió\nJoanot Martorell; 12:01 +17 176.83.81.64 (discussió) Etiquetes: des de mòbil, via web per a mòbils\nObtingut de «https://ca.wikipedia.org/wiki/Especial:Seguiment/Lucia_Pietrelli»


Course materials 42 records found 21 - 30 jump to record: Search took 0.00 seconds.\n1 p, 364.6 KB Bibliografia i fonts d'informació  / Jiménez López, Àngels (Universitat Autònoma de Barcelona. Departament de Filologia Catalana. Àrea de Biblioteconomia i Documentació) ; Universitat Autònoma de Barcelona. Facultat de Ciències de la Comunicació\n4 p, 25.0 KB Documentació Informativa  / Jiménez López, Àngels (Universitat Autònoma de Barcelona. Departament de Filologia Catalana. Àrea de Biblioteconomia i Documentació) ; Universitat Autònoma de Barcelona. Facultat de Ciències de la Comunicació\n4 p, 36.5 KB Documentació Informativa  / Jiménez López, Àngels (Universitat Autònoma de Barcelona. Departament de Filologia Catalana. Àrea de Biblioteconomia i Documentació) ; Universitat Autònoma de Barcelona. Facultat de Ciències de la Comunicació\n3 p, 56.1 KB Surfejar per l'allau informativa d'Internet.... o com buscar i organitzar informació en entorns digitals  / Jiménez López, Àngels (Universitat Autònoma de Barcelona. Departament de Filologia Catalana. Àrea de Biblioteconomia i Documentació) ; Universitat Autònoma de Barcelona. Facultat de Filosofia i Lletres\n4 p, 35.1 KB Bibliografia i fonts d'informació  / Jiménez López, Àngels (Universitat Autònoma de Barcelona. Departament de Filologia Catalana. Àrea de Biblioteconomia i Documentació) ; Universitat Autònoma de Barcelona. Facultat de Ciències de la Comunicació\n3 p, 33.7 KB Bibliografia i fonts d'informació  / Jiménez López, Àngels (Universitat Autònoma de Barcelona. Departament de Filologia Catalana. Àrea de Biblioteconomia i Documentació) ; Universitat Autònoma de Barcelona. Facultat de Ciències de la Comunicació\n4 p, 36.9 KB Documentació Informativa  / Jiménez López, Àngels (Universitat Autònoma de Barcelona. Departament de Filologia Catalana. Àrea de Biblioteconomia i Documentació) ; Universitat Autònoma de Barcelona. Facultat de Ciències de la Comunicació\n3 p, 27.1 KB Bibliografia i fonts d'informació  / Jiménez López, Àngels (Universitat Autònoma de Barcelona. Departament de Filologia Catalana. Àrea de Biblioteconomia i Documentació) ; Universitat Autònoma de Barcelona. Facultat de Ciències de la Comunicació\n4 p, 41.0 KB Documentació Informativa  / Jiménez López, Àngels (Universitat Autònoma de Barcelona. Departament de Filologia Catalana. Àrea de Biblioteconomia i Documentació) ; Costa, Esteve ; López, Francesc ; Universitat Autònoma de Barcelona. Facultat de Ciències de la Comunicació\nCourse materials : 42 records found 21 - 30 jump to record:


L’Iran reduirà el seu programa nuclear per un acord històric | Internacional | EL PAÍS Catalunya\nDesprés de vuit jornades de negociació, les potències mundials i Teheran aconsegueixen un acord per limitar el programa a canvi d'un aixecament de sancions\nWashington 4 ABR 2015 - 09:05\tCEST\nBanderes dels països negociadors a la sala de premsa. BRENDAN SMIALOWSKI AFP\nDesprés d’una setmana maratoniana de reunions i dos dies després del termini fixat per arribar a un acord preliminar, sis grans potències i l’Iran van arribar aquest dijous a Suïssa a una entesa conjunta sobre el programa nuclear iranià. Teheran limitarà la seva capacitat nuclear a canvi de l'aixecament de les sancions que escanyen la seva economia i l’aïllen internacionalment.\nL’Iran veu avenços significatius malgrat la cautela occidental en les negociacions\nLes claus de la negociació nuclear amb l’Iran\nEl pacte preliminar arriba després de 15 mesos de negociacions i aplana el camí per aconseguir a finals de juny un acord final amb tots els detalls tècnics, segons el termini fixat pels negociadors. Durant almenys 10 anys la capacitat nuclear iraniana passarà a estar a un any –ara està entre dos i tres mesos– d'adquirir el material per produir una bomba, segons els detalls de l'acord segellat a Lausana entre les sis potències (els Estats Units, França, el Regne Unit, Rússia, la Xina i Alemanya) i l’Iran.\nL’Iran –que nega estar desenvolupant una bomba nuclear– reduirà en més de dos terços les seves centrifugadores que produeixen l'urani enriquit que podria emprar-se per a la construcció d'una bomba nuclear, desmantellarà un reactor que podria produir plutoni i acceptarà més verificació internacional al seu programa.\nSi compleix aquests compromisos, segons el pacte preliminar, les sancions s'aixecaran. Les imposades pels Estats Units i la Unió Europea se suspendran una vegada l’Organisme Internacional de l’Energia Atòmica (OIEA) verifiqui que l’Iran ha fet tots els passos pactats. Si l’Iran incompleix els acords, les sancions tornaran a imposar-se. També s'aixecaran les penalitzacions decretades per l’ONU, encara que es mantindran certes restriccions.\nLes principals discrepàncies entre els negociadors han estat el calendari d’aixecament de les sancions a l’Iran i si podrà mantenir la seva investigació nuclear\nEl president dels Estats Units, Barack Obama, va qualificar d’"històric" el pacte preliminar. En una declaració a la premsa a la Casa Blanca, va dir que l'acord és "amb diferència, la millor opció" i que el món estarà "més segur" després de la seva signatura definitiva. "És la solució més integral i a llarg termini", va subratllar.\nIsrael i diversos països àrabs recelen del compromís iranià en l'acord, que podria alterar els equilibris geopolítics al Pròxim Orient. En un intent de llimar les asprors, Obama va explicar que va parlar per telèfon amb el rei de l'Aràbia Saudita i que ho farà en les properes hores amb el primer ministre israelià, Benjamin Netanyahu. També es posarà en contacte amb els líders del Congrés nord-americà, de majoria republicana, que han provat de fer descarrilar les negociacions.\nEls punts principals del pacte\nL’Iran accepta reduir les seves reserves d'urani enriquit de 10.000 quilos a 300 durant 15 anys i les centrifugadores de 19.000 a 6.000. També es compromet a no construir cap instal·lació nuclear en aquest termini.\nL’urani enriquit només s'emmagatzemarà a la planta de Natanz. La resta serà diluït o transportat a l'estranger.\nLa instal·lació subterrània de Fordo serà convertida en un centre científic de caràcter civil i tecnològic. La investigació i desenvolupament per part de l’Iran es farà d'acord amb els terminis prèviament acordats.\nEls Estats Units i la Unió Europea aixecaran les sancions econòmiques i financeres a l’Iran quan l’Organisme Internacional d’Energia Atòmica verifiqui el compliment de les condicions i els terminis de l'acord per part de l’Iran. Si la República Islàmica incompleix qualsevol dels seus compromisos, les sancions tornaran a entrar en vigor automàticament.\nTotes les centrifugadores i infraestructures d'enriquiment d'urani sobrants quedaran situades en localitzacions vigilades per l’OIEA, el qual podrà utilitzar tecnologia moderna i hi tindrà accés prioritari fins i tot per aclarir problemes sorgits en el passat.\nEs promourà i pactarà la col·laboració de l’Iran en esferes internacionals en matèria d'energia nuclear civil, investigació i seguretat nuclear.\n"Fa més d'un any vam fer els primers passos per arribar fins aquí. Recordo que hi havia molts escèptics i, no obstant això, ho hem culminat amb èxit. L’Iran ha complert els seus compromisos", va dir el president nord-americà. I va destacar que "en tota la cadena de subministrament del programa nuclear hi haurà supervisió constant i si veiem alguna cosa sospitosa es durà a terme una investigació".\n"S'ha fet un pas important", va dir poc abans a Lausana l’alta representant d’Exteriors de la UE, Federica Mogherini, en una declaració a la premsa al costat del ministre d’Exteriors iranià, Muhammad Javad Zarif. "Les instal·lacions nuclears iranianes seran d'ús no militar i un grup internacional conjunt ajudarà a modernitzar els reactors", va afirmar.\nEl document final del pacte, llegit per la mateixa Mogherini i Zarif, i els detalls tècnics i legals del qual es negociaran fins al 30 de juny, preveu que la planta d'enriquiment de Natanz sigui l'única a l’Iran i que la instal·lació subterrània de Fordo es reconverteixi en un centre científic civil. L'acord marc incideix en els "controls estrictes" als quals se sotmetran totes les instal·lacions nuclears iranianes durant els propers 25 anys per part de l’OIEA.\nEl màxim responsable de la diplomàcia iraniana va considerar, per la seva banda, que l'acord permetrà que el seu país es rehabiliti en la comunitat internacional. "Estàvem en una situació en la qual ningú no es fiava de ningú; ara tothom hi guanya. A partir d'aquest moment podem avançar i resoldre els problemes", va dir Zarif. Els ministres d’Exteriors de França, Laurent Fabius; el Regne Unit, Philip Hammond; i Alemanya, Frank-Walter Steinmeier, també es van congratular per l'acord.\nLes discrepàncies principals entre els negociadors han estat el calendari d'aixecament –l’Iran volia que fos immediat– de les sancions internacionals. I en quin grau es permetrà que Teheran mantingui la seva investigació nuclear en centrifugadores avançades.


Amanida de perles de xocolata i fetge gras amb oli de cacau\n500 g de semicuit de fetge gras\n200 g de cobertura de xocolata del 64% de cacau\n200 ml d’oli d’avellanes\n50 g de grue de cacau\n20 g de sal gruixuda en escames\nRenteu les fulles d’escarola, ruca i canonges. Eixugueu-les fins que no hi quedi aigua.\nTalleu 16 rectangles de 15 cm de costat de film transparent.\nDividiu el semicuit de fetge gras en 16 daus de 30 g, aproximadament. Emboliqueu cada dau amb el film transparent fent una lleugera pressió perquè quedin en forma de pilota. Poseu-los a la nevera i reserveu-los.\nPoseu un cassó a foc molt i molt suau amb l’oli d’avellanes i el grue de cacau. Deixeu que s’aromatitzi, sense que arribi a bullir, durant 1 h. Tot seguit, reserveu-ho.\nTalleu els pinyons en tres i afegiu-los a l’oli, juntament amb el porradell picat.\nAmb un ratllador fi, ratlleu la xocolata. Traieu el plàstic de les boles de fetge gras i passeu-les per la xocolata per arrebossar-les.\nPoseu delicadament l’amanida al plat. Al damunt, col·loqueu-hi les perles de xocolata i el fetge gras i amaniu-ho amb oli de cacau.


El tomàquet conté licopè, aquest és un pigment natural que li aporta color vermell i que té funció antioxidant; i que quan es cuina se'n potencia l'efecte.Amb la col·laboració de:\nNandu JubanySegon PlatMediterràniaMariscEl tomàquet conté licopè, aquest és un pigment natural que li aporta color vermell i que té funció antioxidant; i que quan es cuina se'n potencia l'efecte.Suquet de gambes de PalamósPelem les patates. Amb l'ajuda d'un buidador fem boles d'una mida mitjana. Que hi hagi unes 8-10 boles de patata per persona.\nEn una paella amb abundant oli d'oliva verge, les fregim fins que quedin rosses. Les retirem.\nEn una paella antiadherent, hi posem les patates amb un rajolí d'oli i les fregim una mica més. Hi afegim una cullerada d'oli de picada i una cullerada de sofregit. Ho sofregim tot durant 2 minuts.\nFem l'oli de la picada: Posem oli en una paella i quan estigui calent hi afegim el pa tallat a llesquetes. En un got per triturar, posem l'all, el julivert, el safrà, el pa fregit i la polpa de nyora. Ho escaldem amb una mica de l'oli calent de fregir el pa. Ho triturem amb el túrmix.\nEscalfem el fumet. Hi afegim el fumet, més o menys fins a la meitat de les patates. El deixem reduir fins a la meitat 10 minuts. Pelem la cua de la gamba, sense treure'n la primera anella. Així se'ns aguantarà el cap amb la cua.\nLes salpebrem i les afegim dins la cassola de les patates, durant 2 minuts. Ho rectifiquem de sal.\nHo emplatem i hi posem una mica de julivert picat pel damunt.\n16 gambes mitjanes de Palamós fresques\n1 c/s de sofregit de ceba i tomàquet\nPer a l'oli de la picada:\npa de pagès fregit\n1 g safrà\nPelem les patates. Amb l'ajuda d'un buidador fem boles d'una mida mitjana. Que hi hagi unes 8-10 boles de patata per persona.


'Sombras', de Sara Baras | Tarragona, Auditori Camp de Mart\n'Sombras', de Sara Baras\nPreu:A partir de 38 €\nLa bailaora Sara Baras repassa els vint anys de carrera al capdavant de la seva companyia amb l'espectacle Sombras, que neix des de l'ombra immensa de la farruca, un ball que ha acompanyat l'artista en les seves dues dècades de trajectòria i amb el qual ha aconseguit innumerables èxits.\nA Sombras es conjuga el virtuosisme del seu ball amb impactants coreografies. L'escenografia, signada pel genial pintor malagueny Andrés Mèrida, juga un paper importantíssim, que aporta color, textures i una nova distribució de l'espai escènic, complementat per un extraordinari disseny de llums i un meravellós vestuari.\nLa música, que es nodreix de ritmes flamencs i de cadències d'altres cultures, està creada per Keko Baldomero, talentós guitarrista gadità que també és el director musical de la companyia, i compta amb les col·laboracions especials del famós saxofonista Tim Ries i del mundialment conegut Ara Malikian. La direcció escènica i coreografia van a càrrec de la pròpia Sara Baras que una vegada més compta amb la participació estel·lar del ballarí José Serrano.\nVenda d'entrades físiques a les oficines de Correus i online:\nAuditori Camp de Mart


La Unitat de Coordinació de Fractures per Fragilitat de l’Hospital Joan XXIII i l’Hospital Sociosanitari Francolí, s’amplia amb la incorporació del tractament de fractures de columna vertebral – GiPSS\nGiPSS >> Noticies >> La Unitat de Coordinació de Fractures per Fragilitat de l’Hospital Joan XXIII i l’Hospital Sociosanitari Francolí, s’amplia amb la incorporació del tractament de fractures de columna vertebral\nLa Unitat de Coordinació de Fractures per Fragilitat de l’Hospital Joan XXIII i l’Hospital Sociosanitari Francolí, s’amplia amb la incorporació del tractament de fractures de columna vertebral\nEl projecte presentat per la unitat integrada per professionals dels dos hospitals tarragonins, ha estat un dels 5 becats a tot Espanya per la Sociedad Española de Investigación Ósea y del Metabolismo Mineral (SEIOMM)\nLa Unitat de Coordinació de Fractures (FLS) integrada per professionals de de l’Hospital universitari Joan XXIII i l’Hospital Sociosanitari Francolí, amplia la seva unitat amb la incorporació del tractament de fractura de columna vertebral, que s’afegeix als tractaments ja existents de maluc i pelvis. Un dels eixos principals del FLS és treballar per la reducció de casos de fractures a través de la prevenció de caigudes.\nLes unitats FLS són un model multidisciplinari d’atenció al pacient, que de forma coordinada, assumeixen la responsabilitat d’identificar, tractar i recolzar els pacients amb fractures per fragilitat, intervenint de forma adequada sobre cada pacient i reduint així la probabilitat de que pateixin una nova fractura. Aquest model està format per diferents professionals que intervenen al llarg de tot el procés assistencial: traumatòleg, rehabilitador, reumatòleg, geriatra, infermera, treballadora social, entre d’altres.\nD’altra banda, el FLS de l’ Hospital Joan 23 i l’Hospital Sociosanitari Francolí ha estat una de les 5 unitats becades per la Sociedad Española de Investigación Ósea y del Metabolismo Mineral (SEIOMM). Aquesta beca, concedida a 5 hospitals de tot el territori espanyol, aporta formació a tots els professionals participants i suport econòmic a cada unitat becada. El FLS de l’Hospital del Mar de Barcelona ha estat l’altra unitat becada a Catalunya.\nLes fractures per fragilitat són aquelles produïdes per traumatismes de baixa energia en ossos que en condicions normals no es trencarien. El risc de patir una fractura per fragilitat augmenta amb l’edat. Degut a l’envelliment de la població aquesta incidència està previst que s’incrementi entre 2 i 4 punts durant les properes dècades.\nLes estimacions globals a Europa també apunten que 1 de cada 3 dones i 1 de cada 5 homes majors de 50 anys patirà una fractura per osteoporosis. Un cop es presenta la primera fractura el risc de patir-ne una segona augmenta en cinc punts, principalment durant els 2 primers anys.\nA España hi ha, més de 2 milions de persones amb risc de fractura de maluc. Dels pacients amb fractura de maluc, el 33% havien patit una fractura prèvia.\nEstudis científics evidencien la disminució del nombre de refractures en els hospitals que disposen d’un Servei de Coordinació de Fractures (FLS):\nHospital amb FLS Hospital sense FLS\nAls 4 anys d’una fractura 4,1% 19,7%\nAls 2 anys d’una fractura 1,5% 7%\nL’any 2017 es va crear la Unitat, fruit del treball i la col•laboració entre l’Hospital Joan 23 (ICS camp de Tarragona) i l’Hospital Sociosanitari Francolí (GiPSS). Inicialment s’hi van incloure els pacients procedents de la unitat d’ortogeriatria amb fractura de branques i fractura de maluc i posteriorment es va ampliar a noves fractures per fragilitat.\nDurant l’any 2020 es treballarà també per incorporar als especialistes d’Atenció Primària dins de l’esmentada FLS.\n← Procés de selecció a GiPSS…\nNous horaris de visita a… →


El Centre d’Estudis Històrics Internacionals (CEHI) és un organisme universitari, que funciona com a centre de recerca de la Universitat de Barcelona, promogut el 1949 per Jaume Vicens Vives amb el propòsit de renovar i estructurar la investigació històrica, amb una atenció preferent als Països Catalans. Actualment té la seva seu al Pavelló de la República.\nEl CEHI comprèn tres seccions d’investigació: Història de la Dona, Història dels Moviments Socials i Història Rural. Entre les seves activitats es troben l'organització de congressos i cicles de conferències i també la publicació de monografies i revistes diverses, com ara l'important repertori bibliogràfic “Índice Histórico Español”, “Estudios de Historia Moderna” (1951-60) i “Estudis d’Història Agrària”, i també una bibliografia sobre el franquisme i l'oposició. Durant l'etapa de direcció de Rafael Aracil s'afegí un nou objectiu al CEHIː la tasca de recopilar tota mena de documentació i publicacions sobre l'oposició al règim franquista i l'activitat a l'exili; d'aquesta manera es va aconseguir construir un arxiu i biblioteca que esdevindrien, ben aviat, un fons de consulta obligada pels estudiosos de la història d'Espanya. El 1982 incorporà el fons de la Fundació Internacional d’Estudis Històrics i Socials sobre la guerra d’Espanya (FIEHS), després que aquest centre s'autodissolgué. A causa d'aquest augment del fons, la falta d'espai el va portar el 1985 a traslladar-se a una nova ubicació, al carrer Brusi de Barcelona a un edifici de principis del segle XX, obra d'Enric Sagnier i Villavecchia. Des del 1992, després d'un nou trasllat, té la seu al Pavelló de la República, a la Vall d'Hebron, rèplica idèntica de l'edifici encarregat a Josep Lluís Sert i López i Luis Lacasa Navarro amb motiu de l'Exposició Internacional de París de 1937. El 2000 rebé el premi Primer de Maig de les fundacions Rafael Campalans i Josep Comaposada.\n↑ 1,0 1,1 1,2 «Centre d’Estudis Històrics Internacionals». L'Enciclopèdia.cat. Barcelona: Grup Enciclopèdia Catalana.\nISNI: 0000 0001 2149 8512\nObtingut de «https://ca.wikipedia.org/w/index.php?title=Centre_d%27Estudis_Històrics_Internacionals&oldid=21204283»\nLa pàgina va ser modificada per darrera vegada el 24 maig 2019 a les 07:20.


Col·legi d'Educadores i Educadors Socials de Catalunya: T’has preguntat mai per a què serveix estar col·legiat/ada?\nT’has preguntat mai per a què serveix estar col·legiat/ada?\nPeriòdicament rebem consultes de professionals que ens demanen per a què serveix estar col·legiat. Tot seguit us fem un recull de les respostes que donem més habitualment.\nEntre els nostres serveis, hi trobem:\nServei d’Orientació Professional (SOP). Aquest servei és molt més que la borsa de treball del CEESC. Ofereix acompanyament amb el servei d’orientació personalitzat. Des del SOP estem desenvolupant el programa Social Global de mobilitat professional i internacionalització d’entitats i empreses de l’acció social per obrir nous camps de treball.\nEl programa Cruïlles, incubadora d’entitats i empreses del CEESC pretén donar suport, acompanyament i difusió a emprenedors que comencen o que tenen cert recorregut però poques possibilitats econòmiques o humanes, per tal que puguin desenvolupar la seva tasca diària i enfortir-se, amb l’objectiu de consolidar-se i aconseguir autonomia. També es vol donar suport a totes aquelles persones o col·lectius que tinguin idees innovadores i creatives, i que necessiten ajuda per portar-les a terme.\nEl programa NIU és un espai de trobada, d’intercanvi, discussió, millora, reinvenció i creació de projectes i activitats d’interès per al col·lectiu d’educadores i educadors socials.\nPreus reduïts en la programació d’activitats de formació contínua, ja que com deia Albert Einstein "en els moments de crisi, només la imaginació és més important que el coneixement”.\nInformació sobre la professió a través de les nostes eines de comunicació.\nServei d’assessorament jurídic, per a qualsevol tema legal. Gratuïtat de la primera consulta.\nAssegurança de responsabilitat civil, per només 5,50€ anuals.\nÚs d'espais gratuïts per tal de dur a terme mediacions.\nÚs dels espais del CEESC per fer activitats a preus molt reduïts.\nEn definitiva, pertànyer al Col·legi a val més del que costa i, sobretot, acredita la professió!\nA les assemblees, tu decideixes!


Justino Sinova: “Internet és una benedicció del cel”\nEl fundador del ‘Diario 16’ destaca a Palma el valor de la fiabilitat en el periodisme\nARA BALEARS Palma 11/04/2014 00:00\nEl catedràtic i fundador del Diario 16 Justino Sinova no es va cansar ahir de repetir la paraula “fiabilitat” en una conferència sobre la importància de ser periodista al Centre d’Ensenyament Superior Alberta Giménez (CESAG), a Palma, davant d’un centenar d’estudiants de l’escola universitària.\nSegons Sinova, la fiabilitat és la clau del periodisme i, per això, és una de les professions més difícils i plenes de responsabilitat. Sinova, professor de Teoria de la Comunicació a la Universitat SEU San Pablo de Madrid, va parlar de gairebé tots els aspectes de l’ofici de periodista. Va tractar la claredat, el context, l’explicació, les fonts, la confirmació de les notícies i, sobretot, la manipulació.\nUn dels temes que més preocupaven el centenar d’estudiants que assistien a la conferència era el futur de la professió a causa de la crisi econòmica i les noves tecnologies. Sobre tot plegat, Sinova va assegurar que “hi continuarà havent mitjans de comunicació i el periodista serà més necessari que mai”, i que “internet és una benedicció del cel”. “Les noves tecnologies”, hi va insistir, “ens han donat la facilitat de crear mitjans de comunicació i això era impensable quan jo començava”.\nSinova creu que el periodisme ciutadà no és periodisme. Va destacar que el periodisme requereix criteri per seleccionar la informació rellevant i per tal de descriure els fets de manera eficaç i veraç. Per això hi ha d’haver responsabilitat professional. Va explicar que “les xarxes socials són beneficioses perquè faciliten la comunicació entre persones; això sempre ha existit, el que passa ara és que aquesta comunicació s’ha multiplicat”.\n“Un periodista es retrata quan es basa en rumors”, va afirmar, i va recordar que hi ha periodistes millors i pitjors, “com en totes les professions”. “Cada dia arriben més de 3.000 notícies a una redacció i la funció del periodista és seleccionar-les”, va afirmar, per afegir que “aquí és on el professional se la juga”. Va concretar que el principal criteri de selecció de les informacions “són les necessitats del públic”.\nSobre la importància de les fonts, Justino Sinova va explicar la història de l’exclusiva de la mort de Franco que va donar l’agència Europa Press. Va dir que els periodistes de guàrdia varen confirmar la notícia a les quatre de la matinada del 20 de novembre gràcies a la col·laboració d’un nebot del dictador, Nicolás Franco. Així es varen avançar mitja hora a l’agència Efe. “Des d’aquell moment va enlairar-se Europa Press fins a convertir-se en el que és ara”, tot gràcies a una font, va afegir.\nEl catedràtic i fundador del Diario 16 va enumerar tres qualitats necessàries per poder ser periodista; segons va dir, són “passió per la veritat, conscència clara que el periodista serveix el públic i sentit de l’humor per afrontar les adversitats freqüents de la professió”.


Creix l'interès i l'oferta per als cursos de preparació per les proves d'accés a magisteri - Empordà\nCreix l'interès i l'oferta per als cursos de preparació per les proves d'accés a magisteri\nUniversitats i acadèmies perfilen cursos i tallers per ajudar als estudiants a superar la prova de competències\nACN 03.03.2019 | 09:00\nProves de la PAP per accedir als graus d'Educació. ACN\nProves de la PAP per accedir als graus d'Educació.\nDes del curs 2014-205, els aspirants a mestres han de passar les Proves d'Aptitud Personal (PAP) per poder cursar els estudis de grau d'educació., uns exàmens que han anat evolucionat any rere any i que actualment són dos exàmens competencials que per primera vegada es faran abans de la selectivitat, el mes d'abril. Segons les dades de la Secretaria d'Universitat i Recerca, el 40% dels aspirants no les supera i per tant, es queda a les portes dels estudis de magisteri. Per contrarestar-ho, algunes universitats han apostat per fer tallers i cursos preparatoris, una oferta que ha anat en augment per respondre a la demanda creixent i ja s'hi ha sumat acadèmies de tot tipus. L'objectiu és entrenar els estudiants de Batxillerat o Cicles Formatius per unes proves a les quals no hi estan acostumats.\nEl 41% dels estudiants que en les Proves d'Accés a la Universitat (PAU) del juny passat es van presentar també a les Proves d'Aptitud Personal (PAP) per accedir als graus d'Educació no les van superar i per tant, es van quedar a les portes dels estudis de magisteri. Així, només 6 de cada 10 aspirants no van superar un filtre imposat per millorar la formació inicial del professorat català i que posa a prova les competències logicomatemàtica i comunicativa, una proporció un xic inferior a la que es va registrar el 2017, quan 3 de cada 10 aspirants no van poder superar aquests exàmens i per tant, dels 2.926 matriculats, només 1.931 van poder fer la preinscripció a magisteri.\nAmb aquests resultats, i tenint en compte que la prova és relativament nova i ha anat evolucionant des de la primera edició, en què les PAP eren requisits de llengua, algunes universitats fa temps que aposten per tallers i cursos que preparin els joves per superar-les. Així, els darrers cursos l'oferta i el ventall de possibilitats per ''entrenar'' aquests exàmens competencials ha anat creixent i fins i tot acadèmies de tot tipus han apostat per programes de formació encarats a la preparació d'aquestes proves. Una simple cerca a internet posa de manifest la proliferació de tota aquesta oferta, però el cert és que, les universitats que des del primer moment van optar per ajudar als joves que volien ser mestres, també omplen cada any la seva oferta. La demanda per tant, hi és i també és creixent.\nAixí ho ha explicat en declaracions a l'ACN, la Vicedegana d'Educació de Blanquerna-URL, Anna de Montserrat. De Montserrat explica que des del primer moment en què es van imposar aquestes proves, els centres de secundària anaven ''desorientats'' i per tant, van veure necessari donar suport als alumnes que volguessin fer aquests estudis. Des del primer any, explica De Montserrat, els cursos van tenir molt bona acollida per part dels estudiants, però també per les institucions que ''no sabien com afrontar la situació''.\nTot i que ''entrenar'' una prova que avalua competències pot semblar contradictori amb la mateixa prova, De Montserrat explica que són cursos on no es dona contingut, sinó que es mostra la tipologia de prova a la qual els estudiants no hi estan acostumats. Per De Montserrat, molts d'aquests estudiants no han tingut una formació competencial i participar d'aquests tallers els permet reduir l'angoixa que els suposa. De moment, des de la primera edició de les proves, 400 estudiants ja han fet aquests cursos a Blanquerna.\nEn una mateixa línia s'ha pronunciat la coordinadora del doble grau en Mestre d'Educació Infantil i Mestre d'Educació Primària amb Menció de Llengua Anglesa de la Universitat de Vic, Mariona Casas, que considera que per aquestes probes s'ha de ''mobilitzar allò que sabem'' i per tant, els cursos tracten d'ajudar als estudiants a adonar-se que allò que se'ls demana ja ho saben però que cal saber demostrar-ho. A la Universitat de Vic, han anat tenint inscrits cada any i enguany, han decidit allargar més el programa formatiu perquè havien detectat que les dues sessions inicials no eren suficient. El mateix ha passat a la Universitat de Manresa, on any rere any han crescut en nombre d'alumnes dels cursos de les PAP i per aquesta edició, hi han sumat la possibilitat de fer-lo a distància, una opció que de moment, ja ha interessat 13 persones.\nTot i que no tenen dades concloents sobre el resultat de cursar aquestes formacions, tant de Montserrat com Casas s'han mostrat convençudes que els estudiants que els fan encaren amb més opcions les PAP. Confien que l'avaluació per competències que s'està imposant al sistema educatiu faci menys necessaris aquests tallers en un futur, però de moment, i tenint en compte que estan en constant evolució, ho defensen com una bona opció per als qui vulguin ser mestres. Enguany, la Secretaria d'Universitats i Recerca ha canviat les dates, i en comptes de ser exàmens després de la selectivitat, seran el mes d'abril, un mes i mig abans de les PAU. Per De Montserrat i Casas caldrà veure l'efecte que tindrà aquest canvi, ja que enganxarà els joves en el darrer tram de Batxillerat i també en pot condicionar els resultats.


Bloc de camp: Cinc anys de Bloc de camp (i un regal)\nCinc anys de Bloc de camp (i un regal)\nEl dia 14 de gener de 2008 s’estrenava aquest bloc, avui fa just 5 anys. És per això em permeto fer un balanç públic del que han estat aquest lustre en comptes de fer l'habitual ressenya. Els que seguiu Bloc de camp sabreu quants sou, què us agrada i d’on veniu. I per cel·lebra-ho us faig un regal. Però haureu de llegir fins al final.\nNoranta indrets en 5 anys. Base cartogràfica a partir del MDT del ICC.\nLa motivació d’aquest bloc era doble. Per una banda, altruista i socialitzadora: compartir els meus modestos coneixements sobre el nostre valuós patrimoni geològic. He procurat escriure per a geòlegs i a no geòlegs.\nL’altra motivació era més personal: el bloc m’havia de permetre estar, ni que fos amb la punta del dit petit, en l’escena, és a dir, contactar amb gent interessant, ampliar els meus coneixements. I en part així és. Amb alguns de vosaltres he intercanviat correus, he pres un cafè i fins hi tot, he sortit al camp. M’heu explicat coses i hem imaginat projectes que ves a saber on ens portaran... Estic molt frustrat pels que m’heu convidat a descobrir els secrets del vostre territori i no hi ha manera de quadrar agendes. Si d’alguna cosa vaig curt és de temps lliure. Però insistiu, us ho prego. Moltes gràcies de cor.\nHe mantingut disciplinadament la cadència de com a mínim una entrada mensual. Inicialment eren una fitxa senzilla, però a partir de la dedicada al retrocés del Fangar vaig començar a fer articles més treballats i això exigeix més esforç. Tot plegat, a dia d’avui són 90 indrets que posats sobre el mapa del territori mostren una distribució molt desigual. La majoria estan en un radi de 40 km al voltant de Terrassa, la meva ciutat. Hi ha un grup que pivota entorn del vulcanisme gironí i un tercer en el Pirineu berguedà i solsoní. La resta són indrets on hi arribo de pixapins i sempre que he puc he procurat de treure'n la punta a allò que he vist.\nPer últim, de manera experimental (i per practicar el meu pobre anglès), tinc mig aparcat el blog Geological Atlas of Catalonia que es nodreix només amb imatges del Google Maps i el Street View.\nFa cinc anys no hi havia cap blog en català dedicat a això, però avui ja som una colleta de geòlegs i aficionats del país que expliquem a la xarxa les nostres troballes. Un dia ens hauríem d'animar i fer un geo-pícnic fora del món virtual. Qui s'anima?\nAquest bloc té quasi 65.000 visites, però això no vol dir gran cosa. Entenc que els lectors són aquells que l'esteu seguint de manera més o menys sistemàtica. Així, 139 persones esteu sindicades al blog via RSS i 51 via Friend Connect del Goggle. Sóc refractari al facebook, però com molta gent només utilitza aquesta eina per informar-se vaig decidir obrir una pàgina que es nodreix de les entrades i que segueixen 50 persones (però sols unes 20 fan clic). També tinc compte a twitter, amb 125 seguidors. Tot plegat, xifres molt modestes però que poc a poc van sumant. També podeu veure algunes fotos més al Picassa i saber de mi al Linkedin.\nEls cinc estats d'on procedeixen més visites són Espanya (95%), Estats Units (0,75%), França (0,5%), Brasil (0,4%) i Argentina (0,3%). Per ciutats són Barcelona (49%), Girona (8,6%), Terrassa (6,5%), Madrid (5,6%) i Tarragona (3%).\nQuè us agrada?\nEls articles amb més visites són les Estunes (2.264), les Tarteres de Cambrils (948), Platja del Racó-cala de s’Illa Roja (770), Seguint el rastre del torrent d'en Pere Parres (740) i el Clot d'Espolla (630).\nI un regal...\nPer celebrar aquest aniversari regalo una sortida de camp guiada per un servidor per conèixer el fan delta eocè de Sant Llorenç del Munt. Seria de 10.00 a 16.00 el dia 17 de febrer. Poden venir a aquesta sortida, totalment gratuïta, les 10 primeres persones que escriguin un comentari valorant el blog (opinió, consell...) en aquesta entrada. Ha de ser un escrit de com a mínim 300 caràcters (contant espais) i donar-me una adreça electrònica de contacte (si no la voleu fer pública la podeu introduir després a través del formulari de contacte). Jo us faré un toc per quedar en el punt de trobada i altres detalls.\nRoger Cardellach i Barba ha dit...\nIsaac, moltes gràcies i felicitats. De sempre he tingut curiositat per l'entorn natural a part d'una gran necessitat de trepitjar-lo, i no hi ha setmana que no "surti" a caminar i empapar-me dels espais naturals, sobretot els propers a la meva ciutat (Terrassa). Potser la meva atracció cap a la natura (o potser Natura) és el que em va empènyer a estudiar biologia i a, des de ja fa uns anys, treballar en el camp de l'educació ambiental.\nAlguns dels teus articles m'han estat d'ajut per anar omplint els meus coneixements. No cal dir que estan fets amb rigor i coneixements, molt ben estructurats i escrits i, que si la teva intenció també és escriure per a no geòlegs, en el meu cas ho has aconseguit. Es nota perfectament la teva passió per un tema i aquesta capacitat que tens per transmetre coneixements, generar curiositat i fer-te entendre. Capacitats i actituds envejables.\nFa uns dos o tres anys vaig iniciar un bloc amb intenció divulgativa sobre aspectes ambientals del nostre entorn. Als pocs mesos el vaig aparcar, per manca de temps, de rigurositat i per disperssió. Quan miro blocs com el teu, m'entren idees i unes ganes enormes de tornar-hi.\n14 de gener de 2013, a les 16:35\nAstu ha dit...\nFelicitacions per la teva feina de blogaire pencaires, durant tot aquest primer lustre, i per instruïr-nos, des de la blogosfera, en els mes diversos aspectes de les Ciències de la Terra\n14 de gener de 2013, a les 20:03\nTenir el 17 de febrer ja ocupat és un avantatge, ja que m'estalvia l'haver d'escriure tres-cents caràcters al comentari... però no per això puc deixar-me de felicitar-te per l'esdeveniment del cinquè aniversari :)\n14 de gener de 2013, a les 20:51\nEndavant amb la feina feta, company! Que no s'aturi...Com que ja he fet la sortida, aprofito per recomanar-la a tothom, i que s'apuntin el més aviat possible.\nEndavant, FELICITATS i salut!!!\n15 de gener de 2013, a les 12:33\nIsaac, moltes felicitats per l'aniversari, però sobretot per la feina.\nCom que no tinc la seguretat de disposar del dia 17, no em reservis lloc.\nDeixa'm dir-te, només, que a mi particularment els articles que més m'interessen i més m'agraden són els relacionats amb la geografia i la geologia oculta de Barcelona ciutat, com el del graó barceloní, la Rambla o la riera d'Horta.\n15 de gener de 2013, a les 14:31\nBones, Primer de tot felicitar-te pel blog. Sempre es molt bo veure que la geologia desperta interès en la xarxa (i en la vida en general). Et volia animar, també, a que posis més articles sobre les terres de Lleida (la meva terra) al teu blog. Si mai trobes un cap de setmana llire a la teva agenda i vols fer una sortida per la serra de Bellmunt-Almenara o pel Montsec de Meià, nomès cal que m'ho diguis i ens mirem de posar d'acord. Recordo haver visitat el fan delta de Sant Llorenç de Munt durant la carrera, pero d'això ja fa molt de temps...així que si el dia 17 m'es posible m'encantaria que ens instruisís una mica. Bé, només felicitar-te de nou pel teu treball i constanica i esperar que segueixis aixi.\n16 de gener de 2013, a les 15:04\nLaura Millet ha dit...\nMoltes felicitats! 5anys! Vaig trobar el blog per casualitat i des de les hores q el tinc a 'favorits' i el vaig mirant cada mes! Sóc una geologa rovellada...! Ho dic pq vaig acabar geologia fa uns 12 anys (si no em desconto) pero treballo en altre ofici! Molt d gust si puc fer una sortida amb tu i altres persones q s'estimen la natura i la geologia. Moltes gracies! Et deixo el meu correu lauramillet@yahoo.es\n16 de gener de 2013, a les 16:24\nRoger Gibert ha dit...\nBenvolgut Isaac, el teu potencial com a divulgador a través del bloc ens té a tots impressionats. No sols divulgues, si no que també ens ensenyes a conèixer millor el nostre petit país. Pots estar segur que les teves motivacions inicials han sigut completament assolides i han arribat molt més enllà al fer-nos sentir orgullosos de ser geòlegs. No paris.\nSerà un plaer poder gaudir del teu talent en directe. Gràcies pel regal.\n16 de gener de 2013, a les 23:17\nHola Isaac, iniciatives com la teva acosten la geologia a tot tipus de públic. Una explicació planera i comprensiva de fenòmens tan complexes com els geològics fan que la gent s'adoni que els agrada moltla geologia, tot i que massa sovint no ho saben! No és fàcil trobar guies amb bons coneixements i que alhora sàpiguen divulgar, tots hem trobat persones que en saben molt però no transmeten i bons comunicadors que diuen disbarats. La coincidència d'ambes qualitats mai es pot donar per suposada. En l'època actual el turisme i les activitats de natura s'estan consolidant, apareixen noves iniciatives cada dia, d'altres es refermen en el seu èxit. Per això és important que aquestes iniciatives de posta en valor i divulgació es posin en comú amb d'altres de similars (o de contràries), que siguin compartides, comentades, discutides, criticades en entorns tècnics específics. En aquest sentit et proposo participar activament en la propera reunió científica de la Comissió de Patrimoni Geològic de la Sociedad Geológica de España, que és el principal fòrum de discussió a Espanya en matèria de patrimoni geològic, geoconservació, difusió, geogurisme, etc. Pots aportar els teus coneixemnts, les teves experiències, i alhora aprendre d'altres divulgadors. Tens tota la informació a www.patrimoniogeologico.es\nSort, felicitats i... Per molts anys.\n18 de gener de 2013, a les 15:58\nHola estuve visitando tu blog y esta genial, me encantaria poder realizar un intercambio de enlaces hacia mi web de mineria, noticias y educacion. Si estas de acuerdo no dudes en contactarme a: enlacemineria@gmail.com\n23 de gener de 2013, a les 17:48\nOstres tu, quina llàstima no poder venir a aquesta sortida!! (desde Grenoble em queda una mica lluny, hehe), però segur que m'es endevant podré assistir a alguna altra (i segur que algun dia aconseguirem fer la sortida que tenim pendent, hehe)\nFelicitats pel blog, esperem que mai no et cansis de publicar coses tant interessants!!!\n28 de gener de 2013, a les 21:26\nTherfer ha dit...\nMuchachoooooooooooo! Si em convides prometo convidar-te a un entrepà de llom. Vaig molt atabalat i tot que sóc un inconstant seguint el teu bloc, espero que encara m'estiguis amic i poder compartir amb tu una sortida seria genial. :-)\nNo sé si entro en els 10, que ja hi han més entrades de comentaris, però em sembla que alguns no podran anar jijiji, pel que igual encara m'ajuntes...\nUna abraçada i molts ànims en aquesta dura tasca de la divulgació de la geologia!\n30 de gener de 2013, a les 14:36


ENTRE SAU I TAVERTET: L’excursió de novembre d’ “Escampant la Boira” – Unio excursionista de Vic\nHome / Escampant la boira, Noticies / ENTRE SAU I TAVERTET: L’excursió de novembre d’ “Escampant la Boira”\nENTRE SAU I TAVERTET: L’excursió de novembre d’ “Escampant la Boira”\nA la nostra cita de les vuit del matí hi vam acudir catorze caminadors engrescats en fer una matinal per les Guilleries i en un dia en que es flairava el bon temps. El nostre objectiu era fer la ruta circular entre Sau i Tavertet.\nVarem inciar la nostra ascensió passades les nou del matí per un corriol força costerut amb pinta de rec. Una parada a mig camí per refer forces i treure alguna imatge del grup i reemprendre novament la marxa fins coronar les roques de franja gris i roig que\nfistonegen tot l’altiplà que envolta la vall de Sau.\nDes del punt més alt el camí ja era planer fins Tavertet, un poblet de la nostra comarca, penjat i curull de pedra a les parets de les seves sòlides cases i hostals i a les ben traçades llambordes dels seus carrers. Després d’observar tota la vall de Sau, les aigües\nargentades dels dos pantans (Sau i Susqueda) amb les Guilleries a tocar i el Matagalls i Les Agudes al fons, ens vam donar el petit plaer d’esmorzar sota un sol reconfortant: tot seguit tallats i cafès amb llet a voluntat, al bar de Can Miquel. Una acció que vam haver d’emprendre amb celeritat al veure que arribava un bus turístic que ens podria fer “ombra”a l’hora d’endrapar.\nEl retorn el varem fer baixant per un altre rec de mal camí que ens portà fins a prop de l’antic hostal de la Riba on havíem deixat els vehicles, no abans però de passar a fer una visita a l’entorn del centre budista de can Virupa sota el castell de Tavertet. Un\ntrajecte en el que ens varem delectar amb vistes a dues bandes observant, ara també pel cantó nord, el Pedraforca i el Pirineu nevats.\nL’excursió va finalitzar a l’entorn de la una del migdia i vam emprendre, des del lloc d’aparcament, el nostre retorn cap a Vic. Una\ncaminada d’èxit gràcies a la Maido i a l’Imma que ens la van preparar.


La revista Auditoría Pública edita un número especial en el seu 25è aniversari\nPalma, dijous 21 de maig de 2020\nHa recopilat els articles guardonats en el premi que organitza anualment\nLa revista Auditoría Pública, l'òrgan d'expressió dels tribunals autonòmics de comptes, ha complert 25 anys des de la seva creació a la primavera de 1995. Amb aquest motiu, la primera publicació dedicada a la matèria ha editat un número especial, que recopila els articles guardonats amb el premi que organitza anualment des de 1997. Es tracta d'una valuosa selecció de treballs que interessarà tots els professionals relacionats amb l'auditoria i la comptabilitat. Aquest exemplar especial es pot visitar a l'adreça següent:\nEl número inclou també les col·laboracions d'Asun Olaechea, presidenta d'Asocex (Associació d'Òrgans de Control Extern Autonòmics); d'Antonio López, president de la Cambra de Comptes d'Andalusia, institució encarregada de la direcció de la revista, i dels tres directors que ha tingut la publicació.\nEl número especial del 25è aniversari ofereix una bona ocasió per repassar l'evolució de l'auditoria pública en aquests darrers anys, i les inquietuds i els reptes dels professionals dedicats a aquesta tasca. S'ofereixen anàlisis d'un ampli ventall de matèries. Així, entre les col·laboracions que han merescut el guardó de la revista, el lector trobarà articles sobre comptabilitat, estadística, informàtica, frau administratiu, costos, urbanisme, estabilitat pressupostària, indicadors de gestió, reptes de la fiscalització pública...\nLa pluralitat també es constata en els autors, ja que podem llegir treballs de professionals dels tribunals de comptes, tècnics de les administracions públiques, docents i investigadors de les universitats i de professionals de l'àmbit privat.\nI és que la nostra ha estat, des del començament, una publicació oberta a la participació no només dels tècnics de les nostres institucions, sinó també d'altres professionals interessats en la matèria. Aquest fet, constatable en el número que presentam, ha fet més interessant l'oferta de continguts i ens ha enriquit a tots amb l'oferta de diferents perspectives sobre el control de la gestió pública.\nLes institucions de control extern tenen la important missió de donar llum sobre els comptes públics, analitzar la gestió de les administracions i impulsar la transparència, l'eficiència i l'eficàcia en el maneig dels fons públics. Una tasca clau en qualsevol sistema democràtic, que exigeix actuar amb independència i professionalitat, bases de la credibilitat dels tribunals de comptes.\nVal la pena, per tant, cuidar la formació dels tècnics, amb la promoció de la reflexió, l'anàlisi i l'intercanvi d'experiències. Amb aquesta finalitat va sorgir Auditoría Pública fa ara 25 anys, una publicació consolidada i de referència per als professionals interessats en la matèria. En aquestes dues llargues dècades, hem estat testimonis de grans canvis que han transformat la gestió de les nostres administracions públiques i el control de l'esmentada gestió.\nEl 25è aniversari d'aquesta publicació coincideix amb l'etapa més convulsa de les darreres dècades, la crisi de la COVID-19, que, amb les seves greus conseqüències sanitàries, econòmiques i socials, ha posat a prova la solidesa de les nostres institucions públiques, la seva capacitat per respondre a una emergència que no havia previst ningú.\nL'especial situació també apel·la a les institucions de control, que amb els seus informes poden aportar molt a una gestió de cada dia més eficaç i eficient, objectiu que en aquestes circumstàncies es mostra més necessari que mai.\nAquesta publicació, que editen conjuntament les esmentades institucions, també vol remar en aquesta direcció. Convençuts que la reflexió, l'anàlisi i la crítica ens enriqueixen, volem continuar esforçant-nos per oferir continguts interessants i de qualitat. És la nostra modesta aportació a una matèria fonamental per a tota la ciutadania: el control dels fons públics.


Rockshox Reba RL Manual 15 x 100 mm 40 Offset Negre, Bikeinn\nCompra aquest producte i guanya 396 CoINNs / $ 4.38\nDescripció Rockshox Reba RL Manual 15 x 100 mm 40 Offset\nPetits genets amb grans somnis. Fins ara, una forquilla de primera qualitat era difícil de trobar per als més petits. Benvinguda Reba 26, una forquilla ajustada específicament per a pilots més lleugers per simplificar l'experiència de viatge i permet un rang de pressió inferior.\nAjust de rebot extern\nPodeu actualitzar fàcilment a un amortidor de compressió de bloqueig\nPrimavera de Solo Air per a un passeig previsible que es pot configurar en pocs segons\nEls pendents de silenci faciliten la fixació de la suspensió\nGràfic de guies d’aire amb un rang de 60 lliures a 120 lliures\nMida de la roda: 26´´\nViatges (mm): 100mm, 120mm, 130mm, 140mm, 80mm\nOffset de forquilla: 40 mm (26´´)\nMaxle inclòs: Maxle Lite, Maxle Stealth\nColor (F): Difusió Negre, Negre Brillant\nE Mtb Decal: No\nFitxes sense fons:\nEls testimonis sense fons permeten afinar fàcilment el rendiment de la molla d'aire per adaptar-se millor al vostre estil de conducció i preferència de suspensió. L’addició de les fitxes sense fonament fàcil d’instal·lar canvia la corba de la molla d’aire per resistir el fons després d’un gran èxit, donant als corredors agressius el poder d’atacar el camí més dur. Eliminar les fitxes sense fons fa que la corba de la molla d'aire sigui més lineal, millorant la sensació de suspensió per a determinats tipus de terreny o condició de la pista i assegurant que els corredors que tenen menys agressivitat a la part frontal gaudeixen del 100% del viatge de la forquilla.\nL’amortiment del Motion Control és inútil, efectiu i ofereix un simple ajust de compressió de baixa velocitat acoblat a una vàlvula de descàrrega.\nPendents de desviació: Els gradients de mesura que indiquen la configuració actual de la caiguda i del desplaçament es troben convenientment situats als tubs superiors, de manera que sàpigues sempre la quantitat de desplaçament que esteu executant. No ho trobareu a cap altre lloc, però\nNomés: Solo Air us dóna una felpa. recorregut predictible que es fixen en segons en segons.\nConeixes les característiques que converteixen al Rockshox Reba RL Manual 15 x 100 mm 40 Offset en un producte únic? Si estàs interessat en Rockshox Reba RL Manual 15 x 100 mm 40 Offset has de saber que aquest producte està en estoc a la nostra botiga online bikeinn. A l’extensa col•lecció de Forquilles segur que trobaràs exactament el material que estàs buscant per practicar el teu esport favorit: ciclisme. Aprofita tots els avantatges que t’ofereix bikeinn i uneix-te a la comunitat esportiva més gran.\nCaracterístiques Rockshox Reba RL Manual 15 x 100 mm 40 Offset\nTecnologias Rockshox Reba RL Manual 15 x 100 mm 40 Offset\n$ 319.14 $260.45\n$ 173.19 $138.95\n$ 255.3 $205.95\n$ 447.29 $358.95


Joe Biden, a un pas de ser president - À Punt\nJoe Biden, a un pas de ser president\nEl candidat demòcrata s'acosta als 270 compromissaris que el farien president, i Trump deslegitima el procés electoral.\nJoe Biden durant una intervenció pública. (Reuters)\n06 de novembre 2020 - 15:57\nDesprés de tres nits sense poder conéixer al guanyador de les eleccions, Joe Biden està a uns pocs vots d'aconseguir els electors necessaris per a ser designat president dels Estats Units. El candidat demòcrata segueix amb 264 delegats en el Col·legi Electoral (encara que alguns mitjans nord-americans qüestionen els 11 d'Arizona i li n’atorguen 253), mentre que el president, Donald Trump, en té 214. Els dos necessiten un mínim de 270 per a guanyar les eleccions.\nEls estats que tenen la clau són Geòrgia, Nevada, Arizona, Carolina del Nord i Pennsilvània. Aquest últim és el més important, perquè si Biden confirma els pronòstics i se n'adjudica els 20 delegats, automàticament seria declarat president electe. A Pennsilvània queden per escrutar vora 200.000 vots, la majoria en zones urbanes de majoria demòcrata. Ara per ara els vots per als 20 compromissaris que té assignats l'estat es repartixen així: Biden 49,4%, Trump 49,3%.\nA Geòrgia hi ha un empat tècnic a 49,4%, amb Biden per davant amb un marge de poc més de 1.090 vots. En queden poc més de 16.000 per computar. Geòrgia té 16 delegats en el Col·legi Electoral.\nMés incerta és la situació a Nevada i Carolina del Nord, amb 6 i 15 delegacions en joc. En tots dos casos els resultats estan prou igualats, però el recompte s'allargarà més dies perquè s'accepten vots per correu fins a la setmana que ve. A Arizona s'espera que aquesta nit se sàpia on van els 11 delegats. A hores d'ara, Biden 50,1%, Trump 48,5%.\nL'encara president dels Estats Units, Donald Trump, ha comparegut i ha tornat a dubtar de la legalitat del vot per correu, al qual ha qualificat de "corrupte", i ha insistit a dir que [els demòcrates] "estan intentant robar" les eleccions al Partit Republicà. En un acte a la desesperada, Trump, ha posat en dubte els fonaments de la major democràcia del món, en suscitar dubtes sobre la integritat del sistema electoral, davant una possible derrota en els comicis i mentre prossegueix l'escrutini dels vots: "Saben quants vots necessiten i esperaran fins a trobar aquests vots. Estan trobant paperetes de sobte, i és sorprenent que totes vagen al mateix costat, per als demòcrates".\nTrump ha afirmat que hi ha grans poders econòmics i mediàtics que estan intentant arrabassar-li el triomf, i ha assegurat que mentre el Partit Demòcrata ha sigut finançat pels grans mitjans i per Wall Street, els republicans han comptat amb el suport de "grangers, policies i gent del carrer". Trump ha insistit a afirmar durant la seua intervenció que el vot per correu, tal com ell va predir, "seria un procés injust", i que si es compten els "vots legals" el Partit Republicà seria el guanyador de les eleccions. "El vot per correu ha destruït el nostre sistema, és corrupte", ha afirmat Trump, que qüestiona el fet que ciutats com Detroit o Filadèlfia, amb "antecedents de frau en eleccions menors", siguen les encarregades de decidir el guanyador de les presidencials del 3 de novembre.\nEl mandatari ha augurat que guanyarà "fàcilment" la reelecció, però ha dit que "hi haurà molts litigis" en diversos estats clau, i que alguns d'ells podrien acabar en el Tribunal Suprem dels EUA, de majoria conservadora. Algunes de les principals emissores de televisió dels Estats Units, com ABC, CBS i NBC, van tallar a l'uníson el discurs de Trump, en horari de màxima audiència, mentre que Fox News, la referència informativa del Partit Republicà, desmentia les seues paraules. "No hem vist res que constituïsca un frau o un abús del sistema", deia el corresponsal a la Casa Blanca per a Fox News, John Roberts, en directe des de la mateixa sala de premsa en la qual, uns segons abans, havia parlat el president.\nD'altra banda, els Tribunals de Michigan i de Geòrgia rebutjaren aquest dijous les demandes interposades per l'equip de Donald Trump per a detindre el recompte de vots en aquests estats, essencials per a decantar la balança del resultat electoral.


Mercè Foradada: noviembre 2012\nUna bona novel·la i un personatge que no es deixarà oblidar.\nEscrita el 1965, i amb tres edicions entre maig i juliol del 2012 a "El balancí", d'Edicions 62, confesso que m'havia passat totalment desapercebuda.\nNo la tenia a la meva prestatgeria de pendents, no n'havia llegit cap crítica ni ressenya, i el nom de l'autor m'era tan desconegut i poc suggerent dins del món de la literatura, com si el tal Williams fos el magnat d'una marca de desodorants, o el cèlebre compositor de música de cinema.\nQuan una amiga meva me´n va parlar fa pocs dies, vaig anar a buscar-la pensant que romandria encara uns quants mesos a l'esmentada lleixa, que hauria d'esperar el moment atzarós en què aconseguís d'imposar-se als seus companys de destí.\nPerò la portada - d'immediat em va transmetre un grapat de bones vibracions - i algun comentari de la contraportada ("És sorprenent que Stoner, sent l'obra mestra que és, s'hagi pogut ignorar tant de temps. Potser la seva aparent senzillesa va despistar més d'un". Enrique Vila- Matas) el van situar, de seguida, en posició preferent.\nL'he acabada amb mitja pena, però no m'he pogut estar de devorar-la. Sobretot, les darreres dues- centes pàgines en què l'Stoner ha agafat tot el seu cos.\n"La història d'un home gris", he llegit, posteriorment, en més d'un comentari. Discrepo. La història d'un home autèntic, transparent, honest, reflexiu, íntegre... la història d'un home gairebé sense història però amb la veritat d'una vida viscuda dempeus, dia rere dia.\nWilliam Stoner té més d'un punt de connexió amb John Williams. La seva condició de filòlegs i literats, el fet que ambdós s'incorporin com a professors a la Universitat on han estudiat i que la vida de la docència els ocupi fins a les respectives jubilacions, la presència més o menys distant d'una guerra que tot ho trasbalsa... L'autor ho reconeix, en certa manera, en la dedicatòria: "Aquest llibre està dedicat als meus amics i antics col·legues del Departament d'Anglès de la Universitat de Missouri...", tot i que a continuació s'apressi a aclarir que personatges i llocs pertanyen plenament al món de la ficció.\nQuè té aquesta novel·la, aquest clàssic oblidat i tot just recuperat - segons sembla -, que és capaç de deixar-te la sensació, tan rara i tan plena, d'haver llegit un llibre inoblidable, un llibre que d'alguna manera t'acompanyarà durant molt de temps?\nSe'm fa difícil de precisar. Però vull mirar de fer-ho.\nEn primer lloc, el protagonista. Aquest professor lliurat a la seva tasca, sense escarafalls ni heroïsmes, amb la tossuderia del professional honest i de l'home, lúcidament insatisfet, que ha trobat en les lletres i en l'empeny de fer-les estimar, un motiu per viure. Aquest home que travesa amb dignitat i respecte els avatars d'un matrimoni sotmès al sense sentit d'una aguda neurastènia i ha d'acceptar que se li allunyi la filla que havia cregut tan pròxima. Un ésser que coneix l'amor i l'autèntica companyia, massa tard, quan ja no serà capaç de retenir-los ... Un home gris? No, ja ho he apuntat més amunt, un home rarament de debò. El que defineix l'Stoner, el que, al meu parer, el fa inoblidable és el seu tarannà sense escarafalls ni grans gestos, la seva presència asssossegada que acaba commovent per la solidesa de la seva autenticitat. "El sentit de la seva propia identitat el va envair amb una empenta sobtada, i en va percebre la força. Era ell mateix i sabia el que havia estat".\nL'altre gran mèrit, al meu entendre, és la puresa de l'expressió amb què Williams construeix el seu relat. Sobrietat i manca d'artifici al servei d'un estil fluïd, amb descripcions austeres però suggeridores i una continguda expressió de sentiments i estats d'ànim que, tanmateix resulten commovedors i sovint perfumats d'una subtil poesia.\nDesconec si John Williams té algun altre títol traduït. De fet, la seva novel·la Augustus va resultar premiada amb el National Book Award del 1973. Si no ho està, caldria reclamar-la.\nUn descobriment, de debò, un autor que caldrà seguir explorant. Aquí el teniu ja septagenari. No trobeu que aquesta podria ser ben bé la mirada de l'Stoner?\nPublicado por Mercè Foradada en 10:59 No hay comentarios:\nUna bona novel·la i un personatge que no es deixar...


Condicions Generals Tren del Ciment | FGC Turisme\nCondicions Generals Tren del Ciment\nInici > Condicions de compra online > Condicions Generals Tren del Ciment\n1. El viatger pot adquirir el bitllet en el punt de venda de l’estació de La Pobla de Lillet i de Castellar de n’Hug o dins del mateix tren. En el moment d’adquirir el bitllet, el client haurà de comprovar el que demana, el que se li dona i l’exactitud del canvi de moneda. El bitllet s’haurà de conservar fins a la finalització del trajecte.\n2. El bitllet a la venda es d’anada i tornada i serà vàlid per al mateix dia. Aquest bitllet permet viatjar des de qualsevol estació de la Línia, viatge d’anada, i fer el viatge de retorn fins a la mateixa estació d’inici del viatge.\n3. Els tipus de bitllets són d’adult, de nen, de tercera edat i de grup. El bitllet de nen es dispensarà a nens de 4 a 13 anys. Els menors de 4 anys poden viatjar gratuïtament.\n4. La tarifa general de preus es pot consultar a les vitrines d’informació que hi ha a les estacions.\n5. Es considera que un usuari fa ús indegut del nostre servei quan:\na) No disposi de bitllet o no el pugui mostrar quan se li demani\nb) Hagi caducat, es a dir quan s’utilitzi fora del termini de validesa temporal establert en el contracte tipus o en les tarifes especials\nc) Es tracti d’un bitllet d’import reduït i l’usuari no pugui acreditar el dret a obtenir-lo\n6. La possessió d’un bitllet vàlid garanteix la prestació del transport segons les condicions de validesa, però no garanteix l’ocupació d’un seient dins el tren.\n7. És prohibit fumar dins dels trens. Tampoc no es pot fumar als recintes tancats de les estacions (andanes soterrades, vestíbuls, etc.) Llei 20/1985, de 25 de juliol (DOGC, núm. 572, de 7 d’agost de 1985) i Llei 10/1991, de 10 de maig (DOGC, núm. 1445, de 22 de maig de 1991).\n8. S’hi poden portar animals domèstics gratuïtament. Els gossos han de dur morrió i han d’anar subjectats amb una corretja des del moment en que s’accedeix a les dependències d’FGC. Els animals petits han de viatjar dins de cistells o gàbies, però en cap cas no poden ocupar seient. Els gossos considerats potencialment perillosos per la Llei 10/1999, de 30 de juliol, no podran ser conduïts en cap cas per menors de setze anys, ni als trens ni a les estacions (DOGC, núm. 2948, de 9 d’agost de 1999). D’acord amb el Decret 170 / 2002 i el Reial decret 287 / 2002, la persona que els porti haurà de dur la llicència i la certificació acreditativa d’inscripció al Registre Municipal. La corretja haurà de ser de menys de 2 metres i no es podrà portar més d’un gos per persona.\n9. Els usuaris mantindran un comportament respectuós, cívic, i correcte amb la resta d’usuaris i empleats d’FGC. Es prohibeix pidolar, fixar cartells, distribuir publicitat i la venda ambulant dins dels trens o les instal·lacions d’FGC.\n10. Els usuaris han de fer cas de les indicacions que formulin els agents d’FGC i també de les indicacions dels cartells i avisos col·locats als trens o a les estacions.\n11. Els usuaris hauran de complir les normes bàsiques de seguretat següents:\n- Es prohibeix abocar-se fora dels cotxes, pujar al tren o baixar-ne fora de les estacions i quan el tren no estigui completament aturat, forçar o impedir l’obertura o el tancament de les portes, entrar a les cabines de conducció dels trens, transportar mercaderies de cap tipus, a excepció dels equipatges de mà, transportar productes inflamables o materials perillosos , i accedir a les vies , els túnels, els ponts o els viaductes d’utilització exclusiva del ferrocarril.\n- A més, també és prohibit tot aquell comportament que impliqui perill per la integritat física de la resta d’usuaris o perjudiqui els interessos d’FGC.\n- L’incompliment d’aquestes prohibicions constitueix una infracció lleu que pot ser sancionada amb una multa de fins a 6000 € ( art. 90.2 llei 39/2003). La reiteració d’aquestes infraccions en el termini d’1 any podran ser considerades infraccions greus i fins i tot molt greus, amb sancions que podrien arribar fins als 300.000 € (art. 88, 89, 90 i 91 de la llei del sector ferroviari).\n12. Disposeu d’un Llibre de Reclamacions a disposició dels clients a les estacions de La Pobla de Lillet i Castellar de n’Hug, i als Centres d’Atenció al Client de PL. Espanya, Pl. Catalunya i Provença. Si ho desitgeu, també podeu fer arribar els vostres suggeriments o reclamacions a: Tel. 932 051 515 o www.fgc.cat


Un miler de persones visiten el castell de Montsoriu per Setmana Santa - El Gerió Digital\nNomés el divendres Sant ja va acollir 400 persones\nDijous, 9 d'abril de 2015 13:00h\nVisitants al Castell de Montsoriu aquesta Setmana Santa\nEl castell de Montsoriu ha rebut gairebé un miler de visitants durant els quatre dies festius de Setmana Santa. Tot i les bones expectatives inicials que des del Patronat del Castell i el Consell Comarcal de la Selva tenien per aquests quatre dies festius, el Divendres Sant la xifra ja va superar amb escreix el nombre visitants que es preveien per aquests dies, amb la visita de 400 persones- 200 d’elles amb visita guiada i la resta amb la nova modalitat de visita lliure- al castell. La resta de dies – dissabte 4, diumenge 5, dilluns 6 d’abril- l’afluència de persones que varen apropar-se fins a Montsoriu no va disminuir tot i la inestabilitat meteorològica de la jornada de dissabte, dia 4 d’abril.\nEls bons resultats d’aquests dies fan pensar que a partir d’ara i amb l’arribada del bon temps, el nombre de visitants al castell augmentarà considerablement i s’espera que les xifres siguin molt superiors a la d’anys anteriors.\nEl tècnic de Cultura de l’ens comarcal, Joan Carles Codolà, ha recordat a més que des de que es varen posar en marxa les visites lliures, el passat 1 de març, s’ha doblat el nombre de persones que han visitat el castell durant tots els caps de setmana d’aquest mes.\nSi bé és cert que el temps tindria un protagonisme especial, des del Patronat del Castell de Montsoriu i el mateix Consell Comarcal han valorat molt positivament les xifres d’enguany i estan convençuts, a més, que la nova modalitat de visita lliure al castell també ha comportat un increment del nombre de persones que l’han visitat. N’eren ja un clar exemple les persones que s’havien apropat al castell per conèixer “in situ” aquest monument arquitectònic durant el primer mes i escaig de visites lliures. Tal com ha recordat Codolà, el nombre de visitants al recinte arquitectònic es va doblar durant el primer mes.\nUn dels recintes més importants\nDes de l’inici de les obres de restauració, el passat mes de febrer va fer 20 anys, el castell de Montsoriu ha tingut el suport durant aquest procés de tots els organismes polítics. El castell de Montsoriu està considerat el castell gòtic més imponent de Catalunya i un dels recintes medievals més importants del país. No és estrany doncs l’aposta que han fet totes les administracions per la recuperació i la restauració del castell “més bell e noble del món”, segons Bernat Desclot.


Esports - L'Andorra vol fer pagar els plats trencats a un Sant Cugat Esport que necessita el triomf\nL'Andorra vol fer pagar els plats trencats a un Sant Cugat Esport que necessita el triomf\nImatge d'arxiu d'aquesta temporada / Font: CF Mollet\nEl Sant Cugat Esport visita un dels camps més complicats del grup 1 de Primera Catalana, el de l'Andorra, aquest dissabte a les quatre de la tarda. L'equip de José Alcaraz arrossega una mala dinàmica de resultats i fa sis jornades que no guanya, ratxa que l'apropa amb perill a les places de descens. Els andorrans van caure golejats la setmana passda al camp del Sant Juan de Montcada, un equip de la part baixa de la taula, i buscaran la redempció amb els vermell-i-negres.\nEl SantCu encara no ha trobat la recepta que el permeti agafar aire i dormir tranquil, lluny del descens. En aquest 2017 els vermell-i-negres només han guanyat un partit, el primer de l'any contra la Fundación Hermes, i des d'aleshores acumulen un parcial de quatre empats i dues derrotes. Ara bé, el poc encert dels seus perseguidors, que encadenen dinàmiques similars a la santcugatenca, ha permès que els d'Alcaraz evitessin les places perilloses de la taula.\nL'Andorra, un dels tirans del grup 1, rep el Sant Cugat Esport amb l'objectiu de recuperar l'orgull i no deixar escapar els seus competidors, l'Horta i el Llagostera B. Els andorrans van signar una de les sorpreses de la passada jornada després de caure amb golejada al camp del Sant Juan de Montcada i ara amenacen l'equip vermell-i-negre, a qui vol fer pagar els plats trencats.


La Fundació Caixa d'Enginyers en xifres - Caixa d'Enginyers\nEl retorn del teu compromís en xifres\n+2.000.000 € d’inversió social en aliances i projectes en els últims 4 anys; 527.000 el 2019.\n581 persones han rebut beques i formació; 601 el 2019.\n050 persones emprenedores han participat en el nostre programa; 210 el 2019.\n484 aliances i projectes duts a terme; 84 el 2019.\nEls veritables protagonistes de la Fundació CAIXA D’ENGINYERS\nFeina amb cor (Càritas). Estar desocupat més d’un any és un dels principals factors d’exclusió del mercat laboral. Feina amb cor, una sortida a l’atur de llarga durada, ha aconseguit un 70 % d’inserció laboral amb un enfocament diferent, més humà i social.\nIBEC. La bioenginyeria és l’eina que ens permet avançar en el camí cap a la medicina personalitzada. Es tracta de la recerca per obtenir un dispositiu que permeti valorar l’eficàcia dels fàrmacs relacionats amb la distròfia muscular, una malaltia que afecta 1 de cada 8.000 adults a Espanya.\nDona i Enginyeria (Reial Acadèmia d’Enginyeria). Mercedes Oliver i Andrea Grande de Dios, enginyeres aeronàutiques, es van conèixer en el programa de mentoring de “Dona i Enginyeria”, clau per a la igualtat d’oportunitats en el sector. Impulsa l’interès per l’enginyeria i la tecnologia entre les adolescents i lluita per la igualtat en el sector. Més de 150 adolescents han participat en el programa.\nOcean Initiatives. Cada any es produeixen més de 300 milions de tones de materials plàstics a tot el món, dels quals acaben als oceans entre 10 i 12 milions. Aliança amb Fundació Surfrider per protegir els oceans de les escombraries marines. Programa de sensibilització i accions de recollida de residus en platges de la Mediterrània.


Superada la primera setmana del segon torn del Campus - EFAC Almacelles\nSuperada la primera setmana del segon torn del Campus\nPosted on 20 de juliol de 2018 by Redacció\nEls dies van passant i el V Campus de Futbol EFAC, celebrat al Camp Municipal, no s’atura. Avui, després d’una nova setmana molt intensa, ha arribat a la meitat de la seva segona quinzena.\nCinc dies que, com en el cas del primer torn, han estat plens de futbol però també de diversió amb activitats fora de la gespa. Al terreny de joc, amb els exercicis preparats pels entrenadors i els partits del Mundialito. Fora, amb la refrescant visita diària a la piscina.\nA més a més, cal destacar que aquesta setmana els participants van gaudir d’una sorpresa amb la qual s’ho van passar d’allò més bé. I és que van poder disfrutar jugant amb un camp inflable de Joma, el proveïdor del material tècnic del campus.\nThis entry was posted in Campus, Informació futbol formatiu and tagged Campus, Futbol Base. Bookmark the permalink.\n← Sebas Hincapie puja al primer equip\nEl primer entrenament, dijous a les 20:30 →


28-J: L’Ajuntament dels Pallaresos pinta mobiliari urbà de color arc iris | Tots21 | Notícies de Tarragona, Reus, Tarragonés i Baix Camp\n28-J: L’Ajuntament dels Pallaresos pinta mobiliari urbà de color arc iris\nL’equip de Govern de L’Ajuntament dels Pallaresos, al banc pintat amb els color del moviment LGTBI. Foto: Cedida\nL’Ajuntament dels Pallaresos s’ha abocat en la celebració, aquest diumenge, 28 de juny, del Dia de l’Orgull LGTBI, amb diverses accions. Una d’elles ha estat sortejar la recent sentència del Tribunal Suprem que impedeix els cosistoris penjar la bandera arc iris del moviment LGTBI a la façana de l’Ajuntament. Aixi les coses, ha decidir penjar la bandera la vidre de l’Ajuntament.\nAltrament, per primer cop, Els Pallaresos s’ha pintat mobiliari urbà de color de l’arc de sant Martí. Així mateix, és un dels deu municipis del Camp de Tarragona que s’ha adherit a la proposta de l’Observatori contra l’Homofòbia (@OCL_H) per tal que la Biblioteca Municipal formi part de les anomeNADES ‘Biblioteques orgulloses, biblioteques diverses’, amb iteratura sobre el moviment LGTBI i l’homofòbia. S’hi poden trobar els llibres «Menos drama y más banana’, de l’autor JOSEMOLA, i ‘LGTBI, claus bàsiques’, d’Eugèni Rodríguez i Cristian Carrer. Són considerats dos llibres imprescindibles que formaran part de la biblioteca ‘i ens apropa i és un avanç de recolçament cap al col•lectiu LGTBIQ+’, han destacat a Tarragona21 fonts municipals.\n03/03/2020 Els Pallaresos viu a fons la gresca del Carnaval


Pis de 210m² en lloguer a Eixample Dret, Barcelona\n6.300 € al mes\nIncreïble oportunitat per llogar aquesta moderna habitatge de 4 dormitoris a Passeig de Gràcia, davant de la Pedrera.\nFantàstic pis de 250 m² situat a la planta alta d'un edifici ubicat al Passeig de Gràcia, l'avinguda comercial més elegant de Barcelona. L'habitatge disposa de balcons amb privilegiades vistes directes a la Pedrera.\nEs presenta en excel·lents condicions amb terres de parquet, finestres de doble vidre, aire condicionat i calefacció. El rebedor porta a un ampli i lluminós saló-menjador amb vistes al Passeig de Gràcia, ia la cuina amb zona d'esmorzar i un lavabo de cortesia.\nA mà esquerra de l'entrada se situa la zona de nit, que inclou 4 dormitoris orientats al pati interior d'illa, permetent l'entrada d'abundant llum natural. Tres d'aquests dormitoris són dobles i disposen de banys privats, l'altre és individual.\nUna oportunitat immillorable al Passeig de Gràcia, amb increïbles vistes i el millor del centre de la ciutat a l'abast.\n3 banys privats en els 3 dormitoris dobles\nEs troba al passeig de Gràcia, just davant de La Pedrera i prop de restaurants, bars i exclusives botigues, supermercats i transport públic.\nUna exclusiva ubicació a l'Eixample Dret, al cor de la ciutat de Barcelona.\nÀrea inferior 12,78 €/m² - Mig 14,85 €/m² - Àrea superior 24,32 €/m²\nDe lloguer, Àtic 9.000 € al mes\nÀtic de 250m² en lloguer a Eixample Dret, Barcelona


Museu de la Pell d'Igualada - Viquipèdia, l'enciclopèdia lliure\n(S'ha redirigit des de: Museu de la Pell d'Igualada i Comarcal de l'Anoia)\nLogotip del museu de la Pell\n41° 34′ 38″ N, 1° 36′ 49″ E / 41.577165°N,1.613583°E / 41.577165; 1.613583\nSistema territorial del mNACTEC i Xarxa de Museus Locals de la Diputació de Barcelona\n41° 34′ 38″ N, 1° 36′ 49″ E / 41.577165°N,1.613583°E / 41.577165; 1.613583Coord.: 41° 34′ 38″ N, 1° 36′ 49″ E / 41.577165°N,1.613583°E / 41.577165; 1.613583\nCal Boyer és una antiga fàbrica tèxtil cotonera de finals del segle xix. Conserva dues naus i una xemeneia, amb columnes de ferro colat a la planta baixa i encavallades de fusta a les quadres superiors. En aquest edifici es pot visitar el Museu de la Pell, on dos àmbits configuren un recorregut pel món de la pell: la pell en la història, la producció, la utilitat i la significació cultural de la pell en la nostra civilització mediterrània, i un univers de pell que ens acosta a la diversitat dels seus usos. També es pot visitar la secció L'Home i l'Aigua, que dona una visió de diferents aspectes del món de l'aigua relacionats amb la nostra societat.\nCal Granotes és una de les adoberies més antigues d'Europa. Fou construïda en el segle xviii i conserva les dues plantes típiques d'una adoberia: la ribera i l'estenedor. Actualment mostra l'antic sistema d'adobar vegetalment les pells utilitzat abans de la industrialització.\n1 Orígens i història del museu\n2 El Museu de la Pell\n3 L'adoberia de "Cal Granotes"\n4 "L'Home i l'Aigua"\n5 Gasogen de Cal Pasqual\nOrígens i història del museuModifica\nBombo per adobar cuir, al Museu de la Pell d'Igualada.\nEines de treballar la pell al Museu de la Pell d'Igualada.\nFàbrica de Cal Boyer, seu del museu\nEl 8 de juny de 1947 es va fer la constitució provisional del posterior Centre d'Estudis Comarcals d'Igualada (CECI), on ja es va parlar de la creació d'un museu de la ciutat. El CECI va impulsar la creació d'una infraestructura museística per a Igualada i la seva comarca. Dos anys més tard, el 6 de juny de 1949, es va inaugurar el Museu de la Ciutat i Comarca d'Igualada al Saló d'Actes del Grup Escolar Garcia Fossas. Aquest museu es va instal·lar a l'edifici que Artur Garcia Fossas havia edificat a Igualada a la dècada de 1930, amb l'objectiu inicial de servir com a orfenat, però que funcionà com a escola a partir de 1941. El museu obria al públic els diumenges al matí i estava estructurat en seccions de folklore i història local, art antic (segles XVI a XIX), art modern, ciències naturals, arqueologia, cartografia comarcal, arxiu notarial, arxiu històric i bibliogràfic i, finalment, la biblioteca Emili Vallès. El seu primer director va ser Ernest Marco.\nEl setembre de 1949 el Consell Executiu del CECI proposà la creació d'una secció dedicada a l'adoberia, una iniciativa recolzada per la Dena de Blanquers d'Igualada i el Sindicat Local de la Pell. El juny de 1954, amb Joan Riba i Faura com a president del Patronat, es va inaugurar el Museu de la Pell d'Igualada en un acte presidit pel llavors alcalde, Francesc Llansana. El museu estava ubicat inicialment al tercer pis del Grup Escolar Garcia Fossas. Es tracta d'un museu monogràfic de la pell, únic a la península Ibèrica i tercer d'Europa. Les sales tèxtils del Museu de la Ciutat es varen inaugurar l'any 1955, també en el tercer pis, a base de maquinària industrial, matèries i fibres tèxtils, teixits, miniatures i diorames i documentació tècnica.\nEl Museu va créixer amb constants donacions de particulars i empreses. El 1980 es va inaugurar una nova sala del Guarnimenter. L'any 1982 es creà la Fundació Pública Municipal Museu Comarcal de l'Anoia, regida per un patronat autònom presidit per l'alcalde d'Igualada. L'any 1983, l'Ajuntament d'Igualada, el Servei de Museus de la Generalitat i el Gremi de Blanquers van comprar l'adoberia de Cal Granotes. El 1990 es va reobrir, convertida ja en part del museu. També l'any 1983, l'Ajuntament d'Igualada va comprar la fàbrica tèxtil de Cal Boyer per tal que esdevingués la seu del futur Museu Comarcal de l'Anoia. El projecte de museu a Cal Boyer es va centrar en la secció del Museu de la Pell, per convertir-la en un centre de referència en la museografia catalana.\nEl Ple de la Junta de Museus de Catalunya, en data 12 de gener de 1996, va donar la seva conformitat per tal que el Museu Comarcal de l'Anoia fos declarat secció del Museu Nacional de la Ciència i de la Tècnica de Catalunya. La Junta del Patronat, a fi d'adaptar el Museu Comarcal de l'Anoia a la nova situació museística del país, va acordar en data 25 de novembre de 1997 el canvi de denominació pel de Museu de la Pell d'Igualada i Comarcal de l'Anoia. El 26 de maig de 1998, el Govern de la Generalitat el va declarar secció del Museu Nacional de la Ciència i de la Tècnica de Catalunya.\nCompta amb més de 60.000 usuaris l'any. Les temàtiques desenvolupades en el conjunt del museu són bàsicament tres. Les dues primeres resten plantejades des d'un punt de vista del patrimoni industrial i tecnològic i comprenen un àmbit de caràcter nacional per la seva temàtica: són la pell i l'aigua. El tercer punt a tractar, encara no obert al públic, és una síntesi comarcal, un breu recorregut històric pel medi humà i físic de la ciutat d'Igualada i comarca d'abast geogràfic més restringit.\nActualment es poden visitar tres espais: El Museu de la Pell, l'adoberia de "Cal Granotes" i "L'Home i l'Aigua".\nEl Museu de la PellModifica\nTeler al Museu de la Pell d'Igualada\nConstitueix el pilar fonamental del plantejament museogràfic. Per les seves característiques i estructuració, és un conjunt únic i capdavanter, un dels tres primers d'aquesta especialitat existents a Europa.\nTres àmbits configuren el seu discurs expositiu: la pell en la història, un univers de pell i la industrialització. El primer àmbit presenta aspectes de la producció, la utilitat i la significació cultural de la pell en la nostra civilització mediterrània, des del passat més remot a èpoques recents. Hi podem contemplar temàtiques com: la pell en la prehistòria, l'adoberia entra en la història, de cap a cap de la Mediterrània amb els mons grec i llatí, els pergaminers i enquadernadors monàstics i cordovaners i guadamassilers cortesans, i dos oficis tradicionals com el sabater i el guarnicioner.\nEl segon àmbit, "Un univers de pell", presenta temes monogràfics relacionats amb la pell: l'esport, fent la guerra, de viatge, els nòmades, sons de sempre que tracta la pell i la música, imatges a flor de pell i temptacions tàctils. A més dels corresponents vídeos, presenta cinc mòduls interactius que mostren algunes de les propietats de la pell: el tacte, el so, la resistència, la impermeabilitat i el trepant.\nEl tercer espai tracta sobre la recent evolució tècnica de la producció de cuir, denominada industrialització de la pell o també "dels clots als bombos". Aquesta zona d'exposició vol ser la continuació natural de l'itinerari històric partint de "Cal Granotes" i alhora la fi del trajecte pel museu. Comprèn tres moments: com s'adobava a Igualada l'any 1890, que és la connexió amb "Cal Granotes" o la fase artesanal; els inicis d'una especialització amb la primera generació de màquines; i finalment la fase industrial de la pell per a sola que representa la definitiva implantació de la mecanització a l'adoberia i pretén il·lustrar la seva evolució, fonamentalment des d'un punt de vista tècnic, fent patent els processos de producció, amb la substitució dels procediments antics d'adobat en clots per les modernes botes d'adobar, i el pas d'un sistema rudimentari de treball, recolzat en l'habilitat individual i l'esforç manual, a un sistema avançat de mecanització, basat en l'ús de l'electricitat.\nL'adoberia de "Cal Granotes"Modifica\nArticle principal: Cal Granotes\nAdoberia de "Cal Granotes". Contraforts damunt el rec.\nAquesta adoberia és pionera en el seu gènere. Fou oberta al públic el desembre de 1990. S'ha rehabilitat un edifici industrial que data de principis del segle xviii, situat en ple barri adober, a frec del rec o séquia i que conserva la seva distribució primitiva per tal de mostrar de forma realista els tres sistemes totalment manuals i artesanals d'adob de pells per a sola (pell grossa de bou, vaca…) previs a la mecanització: l'adob pel sistema de cosir els cuirs, el sistema marroquí antic especialment i el marroquí modern. De totes maneres cal entendre la rehabilitació d'aquest conjunt des d'una perspectiva més àmplia, ja que, a part de l'interès purament museístic, s'ha rehabilitat un edifici del "nucli antic industrial d'Igualada" localitzat en el seu context i, al mateix temps, s'ha recuperat per a la ciutat una zona degradada urbanísticament com és el Rec d'Igualada. La fàbrica tèxtil de "Cal Boyer", seu central del museu, està a un centenar de metres, i tot plegat ha suposat una remarcable intervenció urbanística en l'esmentat nucli industrial de la ciutat.\n"Cal Granotes" mostra al visitant les dues plantes típiques d'una adoberia: la planta baixa o ribera, on tenien lloc les operacions de preparació i adob de les pells, i l'estenedor, on els cuirs perdien la humitat penjats de les característiques barrades. La seva producció anava destinada fonamentalment a l'elaboració de sola per a sabates. També es podia emprar per a la confecció de: guarniments de cuir per als animals i carruatges tirats per cavalleries; respatllers i seients de les cadires, i per a la fabricació de les corretges dels embarrats de les fàbriques.\nEls adobers d'Igualada, a principis del segle xviii, abandonaren el recinte clos de les muralles medievals i establiren les noves indústries a frec d'una canalització d'aigua anomenada rec o séquia, documentada ja en el segle xii, emprada originàriament per fer funcionar molins fariners. El rec té una longitud de 3.049 metres i recull l'aigua del riu Anoia per mitjà d'una resclosa.\n"L'Home i l'Aigua"Modifica\nExposició inaugurada el 6 de juliol de 1991. Dona una visió de diversos aspectes del món de l'aigua relacionats amb la nostra societat. La temàtica es presenta en diversos apartats: l'elevació de l'aigua; transport, distribució i utilització domèstica de l'aigua; què és l'aigua?; l'aigua i la salut; i l'aprofitament econòmic de l'aigua.\nEn aquest espai perimetral de la sala s'exposa el discurs històric. A l'espai central, es pot contemplar el canal d'aigua de característiques lúdico-didàctiques amb uns elements que, col·locats en el mateix canal, els poden fer funcionar els mateixos visitants. El canal també serveix per fer present el compost que dona el títol de la sala. El muntatge és flexible i permet d'ampliar el nombre d'objectes exposats.\nLa construcció museogràfica és innovadora, tant pel que fa a la seva estructura i disseny, com per la seva finalitat didàctica i lúdica. El 12 de juny de 1992 aquesta secció fou guardonada amb el primer premi FAD d'interiorisme, competint amb més de dos-cents projectes. Aquesta distinció fou atorgada en bona part gràcies al baix cost de realització i el nivell de qualitat i de comunicació assolits en l'esmentada secció.\nLa màquina de vapor i la sínia, amb la instal·lació de la màquina de vapor del "Cilindro" d'Igualada, muntatge museogràfic dotat de moviment, aconsegueix ampliar un dels temes desenvolupats a la secció "L'Home i l'Aigua", concretament el de la transformació de l'aigua en energia, i al mateix temps explicar la funció d'un dels espais de l'antiga fàbrica tèxtil cotonera de "Cal Boyer", la sala de la màquina de vapor de què disposava aquesta indústria.\nS'ha recuperat una sínia de fang que funcionava a frec de rec, emprada per elevar l'aigua a un nivell superior. Restava en estat d'abandó i, a causa de les obres de condicionament urbanístic del sector exterior del museu, fou recuperada i restaurada.\nGasogen de Cal PasqualModifica\nEl museu també gestiona les visites al Gasogen de Cal Pasqual, una instal·lació de generació d'energia que es posà en funcionament després de la Guerra Civil Espanyola a la fàbrica tèxtil de cal Pasqual, al carrer Sant Carles d'Igualada. Funcionà fins a l'any 1955 i s'ha conservat. És l'únic gasogen d'aquestes característiques conservat a Catalunya i probablement a Europa.\n↑ El Museu de la Pell va rebre més de 60.000 visitants el 2012 Regió 7\n↑ REDACCIÓ,El Museu de la Pell d'Igualada dobla els usuaris i arriba als 50.000.\n↑ Generalitat de Catalunya, Ruta: Els museus d'Igualada\n↑ Anoia Diari, Visita guiada i gratuïta al Museu de la Pell\n↑ 6,00 6,01 6,02 6,03 6,04 6,05 6,06 6,07 6,08 6,09 6,10 6,11 Anoia Diari, 09 abril 2014, El Museu de la Pell celebra seixanta anys amb una programació especial per commemorar-ho\n↑ 7,0 7,1 Magí Puig i Gubern. REVISTA D'IGUALADA. NÚM. 30, DESEMBRE DE 2008, Els germans Garcia Fossas Arxivat 2015-04-02 a Wayback Machine.\n↑ La Vanguardia, 12 Juny 1992, El Centre de Pilota de la Valí d'Hebron y el Museu de l'Anoia ganan los FAD'91 (castellà)\n↑ altaanoia.info, Gasogen de Cal Pasqual\nA Wikimedia Commons hi ha contingut multimèdia relatiu a: Museu de la Pell d'Igualada\nMuseu de la Pell d'Igualada - Lloc web oficial\nIgualada Turisme, Museu de la Pell d'Igualada i Comarcal de l'Anoia Arxivat 2014-05-13 a Wayback Machine.\nMNACTEC, Museu de la Pell d'Igualada i Comarcal de l'Anoia\nFitxa del Museu de la Pell d'Igualada\nTurisme industrial a Igualada\n«Museu de la Pell d'Igualada i Comarcal de l'Anoia». Gran Enciclopèdia Catalana. Barcelona: Grup Enciclopèdia Catalana.\nObtingut de «https://ca.wikipedia.org/w/index.php?title=Museu_de_la_Pell_d%27Igualada&oldid=28782394»\nDarrera modificació: 7 des 2021 a les 17:37\nLa pàgina va ser modificada per darrera vegada el 7 des 2021 a les 17:37.


Hi ha molts invents dedicats a augmentar el rendiment dels motors de combustió interna. En general, els motors pràctics sempre acaben amb un compromís entre diferents propietats com rendiment, pes, potència, calor, resposta, emissions del tub d'escapament, o soroll. A vegades l'economia també té un paper no només en el cost de fabricar el motor mateix, sinó també de preparar i distribuir el combustible. Augmentar el rendiment dels motors és una millora econòmica en combustible només si el cost del combustible per contingut d'energia és el mateix.\nEls combustibles d'hidrocarburs contenen sofre i impureses que finalment porten a produir òxid de sofre (SO) i diòxid de sofre (SO₂) al tub d'escapament que provoquen la pluja àcida. Un element final en la contaminació emesa és l'ozó (O3). Aquest no s'emet directament sinó que es genera a l'aire per l'acció de la llum solar sobre els altres contaminants per formar "ozó a nivell de terra", que, a diferència de la "capa d'ozó" en l'atmosfera alta, és considerat com perjudicial si els nivells són alts. L'ozó és descompost per òxids de nitrògens, així un tendeix a ser més baix on l'altre contaminant és més alt.\nObtingut de «https://ca.wikipedia.org/w/index.php?title=Motor_de_combustió_interna&oldid=30182884»\nDarrera modificació: 14 maig 2022 a les 10:36\nLa pàgina va ser modificada per darrera vegada el 14 maig 2022 a les 10:36.


cursos:curriculum:eso_btx:dstc:modul_6:practica_4 [Formació del professorat]\nEines per a l'educació i la comunicació\n"La comunicació és l'intercanvi d'informació entre subjectes (o objectes)."\nSembla que la tecnologia avanci més depressa que mai. De fet la tecnologia és qui ha fet possible l'enorme desplegament informatiu de què disposem. Avui en dia la informació ho és tot, és tenir poder, jugar amb avantatge! D'aquí la importància d'educar en comunicació, d'ensenyar a valorar-la i comprendre-la. Llegiu-vos el Manifest per l'Educació en Comunicació abans de continuar endavant.\nEls objectius d'aquesta quarta pràctica són:\nValorar la informació i la comunicació com a fonts de comprensió i transformació de l'entorn social.\nReconeixement de canals de distribució dels continguts multimèdia: música, vídeo, ràdio, TV.\nCreació de continguts educatius multimèdia mitjançant aplicacions informàtiques.\nAquesta pràctica està dividida en dues parts ben diferenciades:\nEines per a la comunicació: conjunt de mitjans i nous conceptes que ens permeten comunicar-nos en diferents espais a la xarxa\nEines per a l'educació: materials, recursos o aplicacions que ens permeten crear els nostres propis materials didàctics mitjançant les TIC.\nEines per a la comunicació: Què vol dir això de Web 2.0?\nD'entre la multitud de canals de distribució d'informació trobem un concepte que està transformant els models de comunicació i transmissió de la informació que teniem fins ara: la Web 2.0 , que es defineix a la viquipèdia com a "un conjunt d'aplicacions i pàgines d'Internet que utilitzen la intel·ligència col·lectiva per a proporcionar serveis interactius en xarxa, donant a l'usuari el control de les seves dades" .\nAixí doncs parlem de Web 2.0 quan parlem de blogs o weblogs, comunitats virtuals, wikis, espais web de treball en xarxa o projectes col·laboratius, o d'aplicacions de caràcter més específic com Flickr, YouTube, etc. Encara que ara només hi haguem fet referència, més endavant veurem algunes d'aquestes aplicacions.\nLa ràdio com a eina de comunicació: XTEC Ràdio\nSi es decideix utilitzar la ràdio com a mitjà de comunicació, a la xarxa s'hi troben diversos recursos:\nXTEC Ràdio, la ràdio a l'Escola\n"El projecte XTEC Ràdio neix amb la voluntat de fer de la ràdio un mitjà de comunicació escolar dins dels centres educatius, entre els diferents centres i els seu entorn."\nXTEC Ràdio permet penjar programes de ràdio dels centres educatius, podent ser reproduïts "a la carta" i permet també el podcasting (enregistrament de ràdio per internet). Per tal de poder penjar els arxius, però, cal registrar-se.\nRàdio per Internet i Podcàsting\nLa ràdio per Internet facilita l'accés a emissores de ràdio de tot el món a través d'Internet.\nSi només es vol escoltar ràdio per Internet, weblandia és un bon enllaç, encara que n'hi ha molts. I si el que es vol és una emissora concreta, també s'hi pot anar directament a la seva web, la majoria utilitzen la tecnologia SHOUTcast per transmetre.\nAltres enllaços de ràdio per Internet:\nEl podcàsting permet descarregar arxius d'àudio a través d'un sistema de sindicació de continguts (al que has d'estar subscrit) per escoltar-los quan es desitgi, és a dir, tenir la ràdio a la carta.\nProveu de descarregar-vos i escoltar algun podcast de Catalunya Ràdio.\nTV per internet, Broadcasting i espais de descàrrega de vídeos\nLa televisió per Internet ens permet rebre vídeo en directe de l'oferta disponible en cada moment que hi ha a la televisió d'arreu del món.\nHi ha molts espais web per veure canals de TV d'arreu del món en línia i de forma gratuïta. A continuació en llistem uns quants:\nA més a més de veure la televisió en línia, a la xarxa hi ha també webs que fan televisió i mitjançant les quals ens podem muntar un canal de televisió en línia propi. A aquest concepte se l'anomena TV Broadcasting.\nQik.com. Comparteix vídeo des del mòbil.\nEls recursos que trobem a Internet són inesgotables, i amb la possibilitat de pujar i veure vídeos per la xarxa, se'ns obre un ventall enorme de possibilitats de treball a l'aula.\nYou Tube. Lloc web que permet pujar, compartir i veure vídeos en línia.\nTeacherTube. L'equivalent a YouTube per a la comunitat educativa.\nMicropedia, un altre directori de vídeos.\nLa segona part d'aquesta pràctica està centrada en les eines per a dissenyar materials didàctics amb suport TIC. N'hi ha moltes i molt diverses: potser una de les més conegudes és l'aplicació JClic (abans Clic), que és un conjunt d'aplicacions informàtiques pensades per a realitzar diversos tipus d'activitats educatives i materials didàctics.\nL'editor de Quaderns Virtuals és una eina web que permet la creació i edició de quaderns de forma senzilla. La XTEC disposa d'uns materials per aprendre a crear QV (curs telemàtic).\n"A WebQuest is an inquiry-oriented activity in which some or all of the information that learners interact with comes from resources on the internet" ( Dodge, 1995)\nLes Webquests són un tipus d'activitat didàctica que utilitza tècniques de treball en grup per projectes i tècniques d'investigació, desenvolupada gairebé en la seva totalitat a partir de materials i recursos que es troben a la web.\nVisiteu l'enllaç que us mostrem a continuació, que permet dissenyar webquests en línia i sense cap coneixement previ.\nHi ha també altres editors de webquests (aquest és ràpid però és en anglès):\nLa XTEC disposa també d'uns materials per aprendre a crear WQ (curs telemàtic).\nSi es vol crear de forma senzilla tot un conjunt de qüestionaris interactius en forma de pàgines web sense saber programar, a la xarxa trobem el programa WebQuestions que ho fa. Descarregueu-vos-el i proveu de genera un qüestionari.\nLim és un entorn per a la creació de materials educatius de forma senzilla. Aquest entorn està format per un editor d'activitats i un visualitzador d'aquestes.\nAquest programa no s'ha d'instal.lar a l'ordinador, és només un fitxer executable, de manera que és fàcilment portable a la memòria USB.\nSlideShare del CRP-Tarragonès\nSlideShare de Juan Freire\nSobre Projectes col·laboratius en xarxa*\nEl Blog i la Wiki


ESPAIS AMB ENCANT 2019 - CIP - Molí d'en Rata\nRipollet s’omple de flors, música, teatre, poesia per celebrar els Espais amb Encant 2019. Aquest esdeveniment festiu dóna la benvinguda al bon temps i que es fa coincidir amb la festivitat del Corpus i les catifes florals.\nL’any 2019, amb motiu de la celebració de l’any scènica, s’ha volgut relacionar el patrimoni històric del poble amb les diferents disciplines artístiques. La intenció és valorar els espais de Ripollet, públics o privats, que es desconeixen o sovint passen desapercebuts, però que tenen alguna singularitat, una història o bé un encant especial.\nDes del CIP Molí d’en Rata volem donar les gràcies al gran nombre d’associacions, entitats i particulars que s’han sumat en la dinamització de la festa i que han permès que la ciutadania conegui el patrimoni local d’una manera lúdica i festiva.\nAquesta entrada s'ha publicat en Espais amb Encant 2019, General el 27 de juny de 2019 per cipmolidenrata.\n← VISITA ELS SOLETS, 1-2 anys VISITA CASAL D’ESTIU DE CAN OLIVÉ, CERDANYOLA →


Notícies - Personalitats locals propugnen un Estat català sense exèrcit\nPersonalitats locals propugnen un Estat català sense exèrcit\nEl manifest s'ha presentat aquest dimecres a Barcelona / Font: Acn.cat\nel 30/gen/13 Adrià Claramunt Societat PDF\nUna dotzena de personalitats santcugatenques han signat el manifest 'Catalunya per la seguretat humana i la pau' que propugna la transició pacífica cap a un nou Estat català, sense exèrcit i basat en la cultura de la cooperació. L'escriptor Víctor Alexandre, l'economista i president de la Universitat Internacional de la Pau (Unipau), Arcadi Oliveres, i el periodista Xavier Bosch són alguns dels signants que defensen que en la construcció d'un nou estat no cal reproduir estructures que consideren 'obsoletes i negatives'. El manifest recorda l'arrelament a Catalunya de la cultura del diàleg i proposa que aquesta sigui l'aportació catalana al món.\nEl manifest impulsat pel col·lectiu Pau i Treva considera un 'greu error' que el futur Estat català assumeixi com a pròpies institucions tradicionals i costoses com l'exèrcit. A més, el text defensa que el procés de recuperació i exercici de la sobirania s'ha de fer en base als valors de diàleg, respecte i cooperació. Un criteri que ha de ser una constant en la política internacional d'una Catalunya independent.\nL'escriptor Víctor Alexandre ha destacat que la força de la paraula, lligada històricament a Catalunya des de les assemblees de Pau i Treva dels segles XI, XII i XIII, ha de ser la carta de presentació del país al món.\nL'aportació de Catalunya a la humanitat és el del poder de la paraula enfront la força de les armes.\nAlexandre ha afegit que seria absurd comptar amb un exèrcit tradicional pel fet que els hipotètics enemics sempre tindrien més mitjans humans i materials. Per aquest moti i per no incloure Catalunya dins de la cultura de la violència, Alexandre creu més adient destinar els recursos a d'altres camps més profitosos per a la societat.\nDe la seva banda, l'historiador Josep Maria Figueres ha explicat que la iniciativa sorgeix de la necessitat col·lectiva de bona part del poble de Catalunya.\nLa necessitat col·lectiva d'ànsia de llibertat de bona part del poble de Catalunya, i per la tradició d'intentar resoldre d'una forma basada en la paraula els conflictes i els acords.\nJoan Contijoch, Dani Gómez, Vicenç Fisas, Àlvar Roda, Josep Pla-Narbona, Carles Solà, Neus Sotomayor i Jaume Terribas són altres santcugatencs que s'han sumat a aquest manifest. El document s'ha presentat en públic aquest dimecres coincidint amb el 65è aniversari de l'assassinat de Gandhi, pare del moviment de la no-violència que va aconseguir la independència de l'Índia britànica.\nWeb del Col·lectiu Pau i Treva